ΓΡΑΠΤΗ ΕΡΩΤΗΣΗ E-0766/03

υποβολή: Isidoro Snchez Garca (ELDR) προς το Συμβούλιο

(12 Μαρτίου 2003)

Θέμα: Εκμετάλλευση των φυσικών πόρων στη Δυτική Σαχάρα

Η διοίκηση της Δυτικής Σαχάρας από την κυβέρνηση του Βασιλείου του Μαρόκου αμφισβητείται διαρκώς από το 1975, όταν η Ισπανία εγκατέλειψε την περιοχή.

Παρά τις διάφορες πολιτικές συμφωνίες πουπεγράφησαν στο πλαίσιο των Ηνωμένων Εθνών για την κατάργηση του αποικιακού καθεστώτος στην εν λόγω περιοχή, είναι πασίγνωστο ότι τον Οκτώβριο του 2001 η κυβέρνηση του Μαρόκου χορήγησε άδεια σε δύο διεθνείς επιχειρήσεις, μία γαλλική και μία των Ηνωμένων Πολιτειών, για τη διερεύνηση ενεργειακών πόρων στα χωρικά ύδατα της Δυτικής Σαχάρας. Οι επιχειρήσεις αυτές ανέθεσαν στη νορβηγική επιχείρηση TGS-NOPEC τη διεξαγωγή των προκαταρκτικών σεισμικών ερευνών.

Λαμβάνονταςπόψη την έκθεση των Νομικών Υπηρεσιών του Συμβουλίου Ασφαλείας των Ηνωμένων Εθνών, της 29ης Ιανουαρίου 2002,ποθέτουμε ότι οι χορηγηθείσες από την κυβέρνηση του Μαρόκου άδειες παραβιάζουν τη διεθνή νομιμότητα, καθώς σε περίπτωση εκμετάλλευσης των ενεργειακών πόρων, αυτοί ανήκουν στον λαό Σαχράουι.

Η δημόσια γνώμη στη Νορβηγία κατέκρινε προσφάτως την επιχείρηση TGS-NOPEC, εκτιμώντας ότι οι δραστηριότητές της στα ύδατα της Δυτικής Σαχάρας καταστρατηγούν τη διεθνή νομιμότητα όσον αφορά τη διερεύνηση και την ενδεχόμενη εκμετάλλευση φυσικών πόρων μίας μη αυτόνομης περιοχής, στην οποία εκκρεμεί η κατάργηση του αποικιακού καθεστώτος.

Έχονταςπόψη την έκθεση Lalumire σχετικά με την κατάσταση στη Δυτική Σαχάρα, πουπεβλήθη στο Ευρωπαϊκό Κοινοβούλιο, καθώς και τις περιστάσεις που περιβάλλουν αυτή την παλαιά διαφορά και τη δραστηριοποίηση μιας κοινοτικής επιχείρησης στο πλαίσιο της συγκεκριμένης διερεύνησης και μεταγενέστερης εκμετάλλευσης ενεργειακών πόρων, ποια είναι η θέση του Συμβουλίου έναντι της συγκεκριμένης δραστηριότητας διερεύνησης των ενεργειακών πόρων στην θαλάσσια επικράτεια της Δυτικής Σαχάρας και, ενδεχομένως, της εκμετάλλευσης των πόρων αυτών·

Απάντηση

(22 Ιουλίου 2003)

Οι συζητήσεις για την οριστική διευθέτηση του ζητήματος της Δυτικής Σαχάρας διεξάγονται στα πλαίσια του Συμβουλίου Ασφαλείας των Ηνωμένων Εθνών καθώς και με τα ενδιαφερόμενα μέρη και βρίσκονται αυτή τη στιγμή σε αποφασιστική φάση. Το Συμβούλιο παρακολουθεί προσεκτικά αυτές τις συζητήσεις καιποστηρίζει πλήρως τις προσπάθειες που καταβάλλει ο προσωπικός απεσταλμένος του Γενικού Γραμματέα των Ηνωμένων Εθνών, κ. James Baker, για την αναζήτηση μίας βιώσιμης λύσης με πλήρη τήρηση της διεθνούς νομιμότητας, των ανθρωπίνων δικαιωμάτων και της δημοκρατίας. Οι συζητήσεις που διεξάγονται στα πλαίσια των Ηνωμένων Εθνών βρίσκονται σήμερα σε κρίσιμη στιγμή για την εξεύρεση μιας θετικής διεξόδου στη διένεξη αυτή που διαρκεί τριάντα σχεδόν χρόνια.

Ο κ. Baker πήγε τον Ιανουάριο στην περιοχή για ναποβάλει στα μέρη και στις γειτονικές χώρες τους όρους μιας πρότασης για την πολιτική επίλυση της διένεξης εξασφαλίζοντας την αυτοδιάθεση σύμφωνα με το ψήφισμα 1429(2002) του Συμβουλίου Ασφαλείας. Η αποστολή της Minurso (Αποστολής των Ηνωμένων Εθνών για το Δημοψήφισμα στη Δυτική Σαχάρα) παρατάθηκε ως τις 31 Μαΐου 2003 ώστε να δοθεί επαρκής χρόνος στα μέρη να εξετάσουν την πρόταση και ναποβάλουν τις απαντήσεις τους. Το Συμβούλιο Ασφαλείας κάλεσε το Γενικό Γραμματέα να τουποβάλει νέα έκθεση έως τις 19 Μαΐου 2003.

Έως σήμερα, το Συμβούλιο δεν συζήτησε το θέμα που έθιξε ο αξιότιμος κύριος Βουλευτής.